open-index/open-wikipedia-markdown huggingface dataset:
Mikroteknologia

**Mikroteknologia** on yleisnimitys menetelmille joilla valmistetaan komponentteja mikrometrimittakaavassa. Mikroelektroniikka on suurin mikroteknologian osa-alue, vuonna 2007 arvioitu liikevaihto mikropiiriteollisuudelle on luokkaa 280 miljardia dollaria. Litteiden näyttöjen ja aurinkokennojen valmistus on kertaluokkaa pienempää. Kiintolevyjen ja niiden lukupäiden valmistuksessa käytetään paljon mikroteknologian menetelmiä. Mikrosysteemit ovat uusimpia mikroteknologian sovellusalueita, jonka osa-alueita ovat muun muassa mikroanturit ja mikrofluidistiikka.

Mikroteknologian perustyövaiheita ovat:
* Optinen litografia
* etsaus (syövytys)
* epitaksia
* ohutkalvon kasvatus
* diffuusio
* ioni-istutus
* oksidointi
* kiillotus (CMP, Chemical Mechanical Polishing)
* bondaus (liittäminen)

Uhrikerros on puolijohdeteollisuudessa käytettävä tekniikka, jolla tarkoitetaan valmistusteknisistä syistä tehtyä materiaalikerrosta, jonka tehtävänä on tukea laitteen toiminnallisia osia valmistusprosessin aikana. Valmistusprosessin loppupuolella kerros tuhotaan toiminnallisten osien vapauttamiseksi. Uhrikerros on rakennekerroksen alapuolella oleva kerros. johon tehdään selektiivisillä menetelmillä aukot niihin kohtiin, joissa rakennekerroksen tulee koskettaa substraattia ennen rakennekerroksen kasvatusta. Seuraavaksi kasvatetaan rakennekerros ja kuvioidaan se.

Eri teollisuudenaloilla näiden keskinäinen tärkeys vaihtelee. Litteiden näyttöjen (esimerkiksi LCD) ja aurinkokennojen (PV, photovoltaics) valmistuksessa pääpaino on ohutkalvojen kasvatuksella,
mikroelektroniikassa oksidoinnilla, diffuusiolla ja ioni-istutuksella on keskeinen rooli transistorien ominaisuuksien säätämisessä; mikrosysteemit hyödyntävät runsaasti etsausta ja bondausta; optoelektroniikassa epitaksia on kriittinen työvaihe lasereiden ja diodien valmistuksessa. Litografia, eli piirien kuviointi on keskeinen perustekniikka, ja se on mukana kaikissa teknologioissa. CD ja DVD-levyjen valmistuksessa on paljon yhteisiä piirteitä mikroteknologian kanssa, muun muassa ohutkalvojen kasvatus, mutta kuviointia ei tehdä litografialla vaan ruiskupuristamalla.

Mikroteknologian valmistusprosessit tapahtuvat puhdastilassa, jossa ilma on tarkkaan suodatettua sekä lämpötila- ja kosteussäädeltyä. Näin vältetään pienhiukkasten aiheuttamat viat komponenteissa: pölyhiukkaset ovat kooltaan samaa suuruusluokkaa kuin mikrokomponenttien osat.

## Katso myös
*Puolijohdeteollisuus
Yrjö Koskinen Yrjö-Koskinen

**Yrjö Koskinen (Y. K.) Yrjö-Koskinen** (vuoteen 1882 **Forsman**, 2. marraskuuta 1854 Pietarsaari – 12. tammikuuta 1917 Helsinki) oli suomalainen poliitikko, kouluhallituksen ylitirehtööri ja suomalaisen puolueen kansanedustaja.

## Elämä
Yrjö-Koskisen vanhemmat olivat senaattori Georg Zacharias (Yrjö Sakari) Forsman ja Sofia Fransiska Friberg. Hän pääsi ylioppilaaksi 1871, suoritti filosofian kandidaatin tutkinnon 1877, lisensiaatin tutkinnon 1890 ja väitteli tohtoriksi 1894. 

Yrjö-Koskinen toimi opettajanurallaan Hämeenlinnan normaalilyseon ja Hämeenlinnan suomalaisen tyttökoulun opettajana 1878–1881, Helsingin suomalaisen alkeisopiston opettajana 1882–1884 ja Jyväskylän seminaarin historian ja kasvatusopin lehtorina 1886–1892. Yrjö-Koskinen oli Uudenmaan läänin kansakouluntarkastajana 1892–1894, Jyväskylän seminaarin johtajana 1895–1899 sekä kouluhallituksessa kansakouluntarkastajana 1899–1902 ja ylitirehtöörinä 1902–1917. Hänen johtajanaikanaan kansakoulujen perustaminen määrättiin kuntien velvollisuudeksi, mikä yli kaksinkertaisti niiden määrän lyhyessä ajassa. Yleiseen oppivelvollisuuteen hän kuitenkin suhtautui epäillen, joten sen toteuttaminen jäi hänen seuraajansa Mikael Soinisen ajalle. 

Yrjö-Koskinen osallistui myös politiikkaan isänsä jalanjäljissä ja oli ritariston ja aatelin jäsenenä säätyvaltiopäivillä 1885,1894, 1897, 1899, 1900, 1904–1905 ja 1905–1906. Hän piti helmikuussa 1894 aatelissäädyn istunnossa ensimmäisenä suomenkielisen puheenvuoron, mitä osa ruotsinkielisistä edustajista arveli lainvastaiseksi. Jyväskylän vuosinaan Yrjö-Koskinen oli 1898–1899 lyhyen aikaa kaupunginvaltuuston puheenjohtajana ja vuosien 1898 ja 1908 kirkolliskokousten jäsenenä. Sortovuosina hän kannatti jopa pidemmälle menevää myöntyvyyslinjaa kuin isänsä, mutta hänet valittiin silti kesällä 1908 Hjeltin senaattiin senaatin kirkollisasiaintoimituskunnan päälliköksi (opetusministeriksi). Tehtävä jäi vain runsaan vuoden mittaiseksi. Yrjö-Koskinen oli myös Suomalaisen puolueen kansanedustajana 1907–1909 ja 1910–1911 valittuna Vaasan läänin eteläisestä vaalipiiristä ja johti Uuden Suomettaren johtokuntaa mutta keskittyi viimeisinä vuosinaan enemmän virkansa hoitoon kuin politiikkaan. Samoihin aikoihin Yrjö Koskinen Yrjö-Koskisen kanssa Suomalaisen puolueen poliitikkoina ja kansanedustajina toimivat myös hänen veljensä Eino Sakari Yrjö-Koskinen ja Lauri Yrjö-Koskinen sekä edellisen vaimo Iida Yrjö-Koskinen.  
 
Yrjö-Koskinen sai 1916 todellisen valtioneuvoksen arvonimen. Hän oli naimisissa vuodesta 1878 Elin Lovisa Branderin kanssa.  Heidän poikansa oli lakimies ja suurlähettiläs Aarno Yrjö-Koskinen.

## Lähteet
* 	
* 

### Viitteet
Roy Kienle

**Roy H. Kienle** (1896–1957) oli yhdysvaltalainen polymeerikemisti ja tuotekehittäjä. Yhdessä Wallace Carothersin kanssa häntä pidetään polymeerikemian isänä.

Kienle oli American Cyanamid Corporationin tutkimuspäällikkö. Ollessaan GE:n palveluksessa hän tutki mahdollisuutta korvata öljypohjaiset maalien sideaineet niiden hitaan kuivumisajan, heikon säänkestävyyden ja itsesyttymisvaaran vuoksi synteettisillä hartseilla. Hänen tutkimuksensa johtivat alkydipohjaisten hartsien keksimiseen vuonna 1926. Tuotantoon GE otti nämä maalit vuonna 1933 nimellä *Glyptal*. 

Alkydihartsit koostuvat moniarvoisesta alkoholista, kuten glyserolista tai pentaerytritolista, rasvahaposta ja kaksoissidoksen sisältävästä verkkoutumisagentista, kuten styreenistä. Kovettuessaan rasvahappoihin sitoutuneet verkkoutumisagentit ja niiden kaksoissiddokset aukeavat ilman hapen, ja molekyylit verkkoutuvat keskenään, muodostaen makromolekyylin (kertamuovin), johon pigmenttiaineet ja täyteaineet jäävät kiinni. 

Alkydipohjaiset maalit merkitsivät maaliteollisuudessa vallankumousta: ensimmäistä kertaa oli mahdollisuus valmistaa nopeasti ja tasaisesti kuivuva, kemiallisesti kovettuva lakka tai maali, jolla oli hyvät sitkeys- ja säänkesto-ominaisuudet. Nykypäivänä suuri osa maaliteollisuuden valmistamista maaleista on alkydipohjaisia.

Kienle tutki ja kehitti aktiivisesti pinnoitteita aina vuoteen 1955 saakka. Kienle kuoli tupakoinnin aiheuttamaan keuhkosyöpään.

## Lähteet
Eino Sakari Yrjö-Koskinen

**Eino Sakari (E. S.) Yrjö-Koskinen** (vuoteen 1882 **Forsman**; 3. lokakuuta 1858 Hämeenkyrö – 10. tammikuuta 1916 Helsinki) oli suomalainen vapaaherra, Tampereen Reaalilyseon rehtori, valtiopäivämies ja suomalaisen puolueen kansanedustaja.

## Elämäkerta
Yrjö-Koskisen vanhemmat olivat senaattori Georg Zacharias (Yrjö Sakari) Forsman ja Sofia Fransiska Friberg. Hän pääsi ylioppilaaksi 1875 ja suoritti filosofian kandidaatin tutkinnon 1890. Yrjö-Koskinen toimi Hämeenlinnan suomalaisen normaalilyseon ranskan kielen opettajana 1881–1888 ja Tampereen reaalilyseossa ranskan ja saksan kielen lehtorina 1888–1916 sekä rehtorina 1908–1916.

Yrjö-Koskinen oli ritariston ja aatelin jäsenenä vuoden 1897 säätyvaltiopäivillä ja myöhemmin suomalaisen puolueen kansanedustajana 1907–1917 edustaen Hämeen läänin pohjoista vaalipiiriä. Hän oli myös Tampereen kaupunginvaltuuston sekä kirkolliskokouksen jäsenenä.

Yrjö-Koskinen oli naimisissa vuodesta 1884 Iida Maria Fredrika Petanderin, joka myös toimi kansanedustajana. Lastenlääkäri Eeva Rauha Kivikataja (s. 1887) oli heidän tyttärensä.

## Teoksia
* ”Ruotsin ja Suomen ensimäisestä kouluasetuksesta.” *Hämeenlinnan normaalilysei. Kertomus lukuvuodesta 1887–1888*. Hämeenlinna 1888.
* *Kokoelma suomenkielen synonyymejä*. Vähäisiä kirjelmiä 21. Suomalaisen Kirjallisuuden Seura, Helsinki 1893
* *Saksan kielioppi*. WSOY 1893.
* *Suomenkielen synonyymeja*. Suomalaisen Kirjallisuuden Seura, Helsinki 1894.
* *[[Leo Tolstoi]] isänmaanrakkaudesta*. Otava 1896.
* *Suomalais-ranskalainen sanakirja*. Suomalaisen Kirjallisuuden Seuran toimituksia 94, Helsinki 1900.
* *Suomenkielen synonyymeja 2*. Suomalaisen Kirjallisuuden Seura, Helsinki 1902, 1903.
* *Piirteitä Englannin valtiomuodon ja yhteiskuntaolojen kehityksestä: Kansanopisto-esitelmiä*. WSOY 1909.
* ”Työ ja pääoma: Koulun oppilaille pidetty esitelmä.” *Tampereen reaalilyseo. Kertomus lukuvuodesta 1910–1911*. Tampere 1911.
* ”Rahojen pitelemisestä: Koulupuhe.” *Tampereen reaalilyseo. Kertomus lukuvuodesta 1911–1912*. Tampere 1912.
* ”Kaksi koulupuhetta.” *Tampereen Reaalilyseo. Kertomus lukuvuodesta 1913–1914*. Tampere 1914.

## Suomennoksia
* Charles H. Eden: *Lähetyssaarnaajan tytär: Kertomus Tsulujen maasta ja Cetevayo'sta*. Suomalaisen Kirjallisuuden Seuran kirjapaino, Helsinki 1880.
* Hermann Daniel Paul: *Saksankielen alkuharjoituksia*. WSOY 1886.
* *H. Paul'in Saksan kielioppi*. Suomalaisia kouluja varten korjannut E. S. Yrjö-Koskinen. WSOY 1887.

## Lähteet
* 

### Viitteet

## Aiheesta muualla

*
Lyyli Aalto

**Lyyli Helena Aalto**, o.s. *Lyylilä*, entinen *Fält*, (6. huhtikuuta 1916 Ypäjä – 26. syyskuuta 1990 Janakkala) oli suomalainen kirjanpitäjä ja sosialidemokraattinen kunnallispoliitikko ja kansanedustaja. Hän oli koulutukseltaan sosionomi.

Aalto kävi keskikoulun 1932 ja suoritti Maalaiskuntien liiton kunnankirjuritutkinnon 1938 ja Yhteiskunnallisen korkeakoulun kunnallistutkinnon 1960. Hän oli Ilomantsin kunnan kirjanpitäjänä 1934–1937 ja Janakkalan kunnan kirjanpitäjänä 1937–1979 sekä Janakkalan kantakirjaston hoitajana 1939–1949.

Aalto oli SDP:n kansanedustajana vuosina 1958–1979 Hämeen läänin eteläisestä vaalipiiristä. Presidentin valitsijamiehenä Aalto toimi vuosien 1962 ja 1982 presidentinvaaleissa, ja kunnallispolitiikassa hän oli pitkään mukana muun muassa Janakkalan kunnanvaltuuston puheenjohtajana. Aalto julkaisi muistelmansa 1981 nimellä *Sano Lyyli vaan*.

Aalto sai kunnallisneuvoksen arvon 1979. Hän oli naimisissa vuodesta 1941 Lauri Armas Aallon kanssa.

## Julkaisut
* *Sano Lyyli vaan*, Tammi, 1981 

## Lähteet
*
Riitta Järvisalo

**Riitta Irmeli Järvisalo** (entinen sukunimi **Järvisalo-Kanerva**, 16. lokakuuta 1945 Kotka – 24. tammikuuta 2000 Mikkeli) oli suomalainen ekonomi ja sosialidemokraattinen kansanedustaja.

Järvisalon vanhemmat olivat osastonhoitaja Pentti Olavi Järvisalo ja merkantti Ilma Laina Inkeri Korpela, myöh. Shemeikka. Hän pääsi ylioppilaaksi 1965 Tampereen normaalilyseosta ja suoritti ekonomin tutkinnon 1968 Tampereen yliopistossa. Hän toimi Tampereella Wihuri-Yhtymä Oy Aarnion sihteerinä 1968–1970, Tampereen työväen teatterin myyntisihteerinä 1970–1972, kauppa- ja teollisuusministeriön yritystutkijana Tampereella 1979–1980 sekä Tampereen työväen teatterin talousjohtajana.

Järvisalo oli SDP:n kansanedustajana 1972–1979 ja 1982–1991 Hämeen läänin pohjoisesta vaalipiiristä. Toiselle kaudelleen hän tuli eduskuntaan kuolleen kansanedustaja Tellervo Maria Koiviston tilalle 12. maaliskuuta 1982. Järvisalo oli presidentin valitsijamiehenä vuosien 1978 ja 1982 presidentinvaaleissa, jäsenenä I ja II valtiosääntökomiteassa 1975–1977 sekä Tampereen kaupunginvaltuuston jäsen 1969–1981 ja 1989–1992. Eduskunnan tilintarkastajien puheenjohtajana Järvisalo toimi 1982–1990 ja eduskunnan laki- ja talousvaliokunnan varapuheenjohtajana 1983–1990.

Järvisalo oli naimisissa seutukaavatutkija Heikki Unto Kalevi Kanervan kanssa 1969–1990. Heillä on yksi tytär.

## Lähteet
Ralf Friberg

**Ralf Hjalmar Mikael Friberg** (17. huhtikuuta 1936 Helsinki – 13. maaliskuuta 2026 Raasepori) oli suomenruotsalainen toimittaja, suurlähettiläs ja sosiaalidemokraattien kansanedustaja.

## Elämä
Fribergin vanhemmat olivat vääpeli Rudolf Mikael Friberg ja libristi Astrid Ingeborg Tuominen. Hän pääsi ylioppilaaksi 1955 ja suoritti Helsingin yliopistossa valtiotieteen kandidaatin tutkinnon 1964. Friberg oli 1950-luvun lopulla toimittajana *[[Västra Nyland]]*-, *[[Östra Nyland]]*- ja *[[Vasabladet]]*-lehdissä. *Östra Nylandissa* hän toimi kaikkien aikojen nuorimpana suomalaisen sanomalehden päätoimittajana.

Friberg toimi *[[Hufvudstadsbladet]]in* eduskunta- ja työmarkkinatoimittajana 1959–1963, ulkoasiainministeriön sanomalehtiasiaintoimiston tiedotussihteerinä 1963–1965 ja Yleisradion uutispäällikkönä 1965–1970. 1970-luvulla hän oli Svenska social- och kommunalhögskolanin lehtorina 1972–1979 ja puolustusministeriön maanpuolustustiedotuksen suunnittelukunnan pääsihteerinä 1979–1980.

1980-luvulla Friberg toimi Pohjoismaiden ministerineuvoston tiedotuspäällikkönä Oslossa 1980–1982, lehdistöneuvoksena Suomen Tukholman-suurlähetystössä 1982–1984 sekä ulkoministeriön lehdistö- ja kulttuuriosaston neuvottelevana virkamiehenä ja osastopäällikkönä 1988–1992. Hän oli myös välillä päätoimittajana *[[Iltalehti|Iltalehdessä]]* 1984–1987 ja *[[Finnish Business Report]]* -lehdessä 1987–1988. 1990-luvulla Friberg toimi Suomen suurlähettiläänä Ateenassa 1992–1995 ja Kööpenhaminassa 1995–2001.

Friberg oli SDP:n kansanedustajana 1970–1979 Helsingin kaupungin vaalipiiristä. Hän oli presidentin valitsijamies vuosien 1968 ja 1978 presidentinvaaleissa sekä jäsenenä Helsingin kaupunginvaltuustossa 1965 ja Suomenruotsalaisten kansankäräjillä 1964–1975. Friberg oli mukana parlamentaarisessa puolustuskomiteassa 1971 ja 1975 sekä Maanpuolustustiedotuksen suunnittelukunnassa 1972–1979.

Jäätyään eläkkeelle vuonna 2001 Friberg muutti – osin Jörn Donnerin innostamana – Tammisaareen ja osallistui siellä kunnallispolitiikkaan muun muassa kaupunginvaltuuston jäsenenä (SDP) sekä kirjoitti kolumneja.

Friberg käänsi ruotsiksi muun muassa Paavo Haavikon ja Matti Yrjänä Joensuun teoksia.

## Yksityiselämä
Friberg oli naimisissa vuodesta 1956 Senny Britt-Marie Liewendahlin kanssa. Heillä on kaksi lasta, poika ja tytär.

## Lähteet
* 
* 

### Viitteet

## Aiheesta muualla
*
Matti Turkia

**Matti Turkia** (26. helmikuuta 1871 Viipurin mlk – 10. tammikuuta 1946 Helsinki) oli suomalainen poliitikko ja toimittaja, joka toimi SDP:n kansanedustajana vuosina 1907–1909, 1914–1917, 1930–1945. Sisällisodan aikana Turkia oli yksi punaisten johtohahmoista. Hän toimi Suomen kansanvaltuuskunnan prokuraattorina ja oli Suomen Punaisen Kaartin ylimmän johtavan komitean jäsen. Sodan jälkeen Turkia oli maanpaossa vuoteen 1927 saakka.

## Elämä
Turkian vanhemmat olivat torppari Esaias Turkia ja Helena Kristina Pekkola. Käytyään kansakoulun hän työskenteli sahatyöläisenä Kotkassa 1883–1898, saha- ja puutyömiehenä eri puolilla Suomea 1898–1901 ja konepuuseppänä Hietalahden puusepäntehtaalla Helsingissä 1901–1903. Hän toimi eri sanomalehtien kirjeenvaihtajana 1895–1905 ja oli 1900-luvun alkupuolella toimittajana Itä-Suomen Työmies -lehdessä, Kansan lehdessä Tampereella 1905 ja Eteenpäin-lehdessä Kotkassa 1905–1906.

Turkia oli SDP:n puhujana vuodesta 1904 ja vuosina 1906–1918 hän oli puolueen puoluesihteerinä. Suomen sisällissodan aikana 1918 Turkia toimi kansanvaltuuskunnan prokuraattorina ja punaisen kaartin ylimmän johtavan komitean jäsenenä. Hän pakeni sodan loppuvaiheessa Venäjälle ja oli siellä Suomen työväen toimeenpanevan komitean jäsenenä. Vuonna 1922 Turkia siirtyi Venäjältä Ruotsiin, jossa hän työskenteli sanomalehtimiehenä vuoteen 1927 saakka. Palattuaan Suomeen 1927 hän oli vuoden verran vangittuna poliittisista syistä ja toimi vapauduttuaan Suomen Sosialidemokraatin toimittajana 1928–1932.

Turkia oli SDP:n kansanedustajana 1907–1909 ja 1914−1917 edustaen Viipurin läänin läntistä vaalipiiriä sekä uudelleen 1930–1945, jolloin hän edusti Uudenmaan läänin vaalipiiriä. Turkia toimi presidentin valitsijamiehenä vuosien 1931, 1937, 1940 ja 1943 presidentinvaaleissa ja oli myös Helsingin kaupunginvaltuuston jäsen.

## Perhe
Turkia oli naimisissa vuodesta 1900 Selma Parkkisen kanssa.

## Teoksia

* *Luokkaoikeuden uhrit: Turun hovioikeuden tuomitsemia Evon lakkolaisia*. 1912
* *Kertoelmia kommunistivallan mailta*. Tampereen työväen sanomalehti 1924
* *Kommunismin kokeilukentiltä : elämyksiä ja näkemyksiä Neuvosto-Venäjältä*. Tampereen työväen sanomalehti 1924

## Lähteet
* Viipurin maaseurakunnan 1870 syntyneiden ja kastettujen luettelo sidos 1856
### Viitteet
Amerikanhumalapyökki

**Amerikanhumalapyökki** (*Ostrya virginiana*) on humalapyökkien (*Ostrya*) sukuun kuuluva puu, joka kasvaa luonnonvaraisena Pohjois-Amerikan itäosissa. Sitä esiintyy Nova Scotiasta länteen Manitoban eteläosiin ja etelässä Floridan pohjoisosiin ja Teksasin itäosiin saakka.

Amerikanhumalapyökki on kesävihanta puu, jota kasvaa metsissä alikasvoksena. Yleensä se kasvaa enintään 12 metriä pitkäksi ja 30 cm paksuksi, mutta Teksasin itäosissa ja Arkansasin eteläosissa se voi saavuttaa 15–18 metrin pituuden. Kaarna on väriltään ruskeasta harmaanruskeaan. Koristeelliset hedelmänorkot muistuttavat humalan hedelmystöjä. Lehtien syysväri on keltainen.

Amerikanhumalapyökkiä käytetään koristekasvina ja joskus katupuuna.

## Lähteet
* Flora of North America: ''Ostrya virginiana'' 
* US Forest Service: ''Ostrya virginiana'' 

### Viitteet

## Aiheesta muualla
* Suomen Lajitietokeskus: Amerikanhumalapyökki – ''Ostrya virginiana''
Hanjin

**Hanjin Group** on eteläkorealainen monialayhtymä. Hanjin Group on hallintoyhtiö, joka omistaa Hanjin Shipping -varustamon ja siihen sisältyvän Hanjin Logistics -yhtiön, sekä vuonna 1969 hankitun Korean Air (KAL) -lentoyhtiön. Hanjin on Senator Lines -varustamon pääomistaja ja yhdessä (Hanjin-Senator) varustamot ovat maailman seitsemänneksi suurin konttivarustamo.

## Historiaa
Hanjin aloitti toimintansa toisen maailmansodan lopulla 1. marraskuuta 1945. Alussa sen suurin asiakas oli Yhdysvaltain armeija, jonka tarvikkeiden kuljettamisesta Koreaan ja Vietnamiin se huolehti. Yhtiö solmi tärkeän sopimuksen Yhdysvaltain kahdeksannen armeijan kanssa marraskuussa 1956. Toisen sopimuksen se allekirjoitti maaliskuussa 1966 kaikkien Vietnamissa olevien yhdysvaltalaisten joukkojen kanssa; sopimus koski sekä maa-, meri- että ilmavoimia. Marraskuussa 1969 Hanjin aloitti konttien kuljettamisen solmien sopimuksen Sea Land Servicen kanssa. Hanjin avasi ensimmäisen konttialueensa alle vuotta myöhemmin, syyskuussa 1970, Pusanin satamassa.

Lähi-itä oli yhtiön laajenemiskohteena 1970-luvun loppupuolella. Yhtiö allekirjoitti sopimuksen kuwaitilaisen Shuwaikin sataman kanssa syyskuussa 1977, saudi-arabialaisen Dammamin sataman kanssa maaliskuussa 1979 ja samassa maassa olevan Jeddan sataman kanssa toukokuussa 1980.

Maaliskuussa 1990 Hanjin laajentui kuorma-autoliikenteeseen ja varastoalalle ostamalla Korea Freight Transport Companyn. Kaksi vuotta myöhemmin, kesäkuussa 1992, yhtiö aloitti pienten pakettien jakelun ja lähettipalvelun perustamalla Hanjin Express -yhtiön. Hanjin aloitti laivojen lastaamisen ja lastien purun Long Beachin ja Seattlen satamissa yhdessä yhteistyökumppaninsa Total Terminals Inc:n kanssa elokuussa 1992. Tammikuussa 1993 yhtiö aloitti konttien junakuljetukset Pusanin ja Uiwangin välillä. Toukokuussa 1995 yhtiö kuljetti viljaa Pohjois-Koreaan.

## Noteeratut tytäryhtiöt
* Hanjin Heavy Industries
* Hanjin Shipping
* Hanjin Transportation
* Korea Airport Service
* Korean Air
* Meritz Investment Bank

## Tytäryhtiöt
* Cyber Logitec
* Dongyang Fire & Marine Insurance
* Hanil Country Club/Hanil Leisure
* Hanjin Information System & Telecommunication
* Hanjin Logistics
* Hanjin Travel Service
* Hankuk Aviation University
* Inha University
* Inha University Hospital
* Jeongseok Education Foundation
* Jeongseok Enterprise
* KAL Catering
* Keoyang Shipping
* Korea Engineering Consultant
* Korea French Banking
* Senator Lines
* TOPAS-Total Passenger Service System
* TRAXON-Global Logistics System Korea
Senator Lines

**Senator Lines** on saksalainen kontteja meritse kuljettava yritys, jonka pääkonttori on Bremenissä. Yhtiö syntyi 1994 kahden yrityksen DSR-Lines GmbH:n (Rostock) ja Senator Linie GmbH & Co. KG:n (Bremen) yhteensulautuessa.

DSR aloitti toimintansa 1956 kuljettamalla rahtia Suomeen. Kaksi vuotta myöhemmin se aloitti liikenteen Egyptiin, mitä seurasi liikenteen aloittaminen Intiaan 1963. Senator Linie perustettiin 1963, jolloin sen koko laivasto oli vuokrattua. Vuodesta 1997 lähtien yhtiön pääomistajana on ollut Hanjin ja vähemmistöomistajina ovat olleet F. Laeisz Shipping Company ja Investment Company Bremen. Kun yhtiön konttilaivat yhdistetään Hanjinin laivastoon on Hanjin-Senator maailman seitsemänneksi suurin konttivarustamo. Senator Lines liikennöi 250 satamaan 64 maassa kaikkialla maailmassa, ja sillä on 113 konttilaivaa.
Ian Anthony Dale

**Ian Anthony Dale** (s. 3. heinäkuuta 1978 Saint Paul) on yhdysvaltalainen näyttelijä. Hän on esiintynyt muun muassa televisiosarjoissa *[[Surface]]* (2005–2006), *[[Päivä armonaikaa]]* (2006), *[[Event]]* (2010–2011), *[[Havaiji 5-0]]* (2011–) ja *[[Ensimmäisen asteen murha]]* (2014–2016).

Dale meni naimisiin vaatesuunnittelija Nicole Garippon kanssa lokakuussa 2016. Heillä on yksi lapsi.

## Lähteet

## Aiheesta muualla
*
Batagurkilpikonna

**Batagurkilpikonna** eli **mangrovekilpikonna** (*Batagur baska*) on äärimmäisen uhanalainen kilpikonna, joka elää Bangladeshissa, Intiassa, Indonesiassa, Kambodžassa ja Malesiassa. Sukupuuttoon se on kuollut Myanmarissa, Singaporessa, Thaimaassa ja Vietnamissa.

Kooltaan batagurkilpikonna kasvaa korkeintaan 60&nbsp;senttimetriä pitkäksi. Kilpikonnan pää on pieni ja ylöspäin suuntautunut.

Batagurkilpikonna elää Etelä-Aasian joissa, erityisesti Malesiassa Kedahin, Perakin ja Terengganun osavaltioiden joissa, jotka ovat myös sen tärkeimpiä lisääntymisalueita. Batagurkilpikonnat ovat vähentyneet voimakkaasti niiden metsästyksen ja laittoman maasta kuljetuksen vuoksi. Lisäksi kilpikonnia on perinteisesti käytetty kansanlääketieteen parissa sekä ravintona: muun muassa Kambodžassa batagurkilpikonnan munat ovat suurta herkkua.

## Lähteet
Sumatrankäki

**Sumatrankäki** (*Carpococcyx viridis*) on huonosti tunnettu erittäin uhanalainen käkilintu, jota tavataan endeemisenä vain Sumatran saarelta.

## Koko ja ulkonäkö
Sumatrankäki on melko suurikokoinen noin 55 senttimetriä pitkä lintu, jolla on pitkä pyrstö. Laji on väritykseltään tumma. Siivet ja pyrstö ovat vihertäväntummia. Haaleanvihreätä on vaipassa, yläselässä, kaulan sivuilla, kyynärsulissa, kurkun alaosassa ja rinnan yläosassa. Loput vatsasta on kellertävänruskeat ja enemmän ruskeanpunaista kyljissä. Päässä on musta kruunu, joka muuttuu vihertäväksi kruunun takaosassa. Silmän ympärillä on vihreää, liilaa ja sinistä paljasta ihoa.

Lajin ääni rekisteröitiin ensimmäisen kerran vasta vuonna 2007.

## Levinneisyys ja elinympäristö
Sumatrankäkeä tavataan pelkästään Indonesian Sumatran saarelta. Laji on havaittu vain muutamia kertoja ja se oli kadoksissa yli 80 vuotta, kunnes vuonna 1997 laji tunnistettiin yhdestä kuvasta Bukit Barisan Selatanin kansallispuistosta. Kaikki havainnot lajista on tehty Sumatran eteläosista Barisanin vuoristosta ja se onkin todennäköisesti todella harvinainen. Lajin lähisukulainen sundankäki on erittäin huomaamaton, mikä saattaa selittää myös osaksi havaintojen vähyyden.

Yksittäisten lintujen perusteella voidaan päätellä, että sumatrankäki elelee todennäköisesti metsissä vuorten juurelle tai alarinteissä 300–1400 metrin korkeudessa. Se saattaa asua myös alankoalueillakin, kuten sukulaislaji sundankäki.

## Käyttäytyminen
Sumatrankäen käyttäytymisestä ei tiedetä juuri mitään. Se elää maanpinnalla ja pyydystää isoja selkärangattomia tai pieniä selkärankaisia ravinnokseen.

## Lähteet

## Aiheesta muualla
*Sumatrankäen ääni  (wav)
*Kuva ja tietosivu Sumatrankäestä
Liitokiekko

**Liitokiekko** on yleensä muovista valmistettu kiekonmuotoinen esine, jonka läpimitta on 20–25&nbsp;cm ja jossa on pyöristetyn kannen tapaan taitettu reuna. Muotonsa ansiosta kiekon kannen alapuolinen tila muodostaa kantavan, ilman nostetta synnyttävän pinnan, kun kiekko heitetään pyörivään liikkeeseen. Ultimatessa käytettävä kiekko painaa yleensä 175 grammaa.

Liitokiekosta käytetään yleisesti myös nimeä *Frisbee*, joka on kuitenkin leluja valmistavan *Wham-O* -yhtiön rekisteröity tavaramerkki.

## Historia
Nykyaikaisen liitokiekon historia alkaa vuodesta 1871, jolloin yhdysvaltalaisen William Russell Frisbien *The Frisbie Baking Company* -niminen piirakkatehdas aloitti myymään tuotteitaan peltisissä vuoissa. Asiakkaat havaitsivat, että tyhjät vuoat lensivät hyvin ja pian vuokia heiteltiin useilla kampuksilla "*Frisbie!*" -huutojen kera.

Yhdysvaltalainen keksijä Walter Frederick Morrison –  yhdessä liikekumppaninsa Warren Franscionin kanssa – kehittelivät ideaa "lentävästä lautasesta."  He toivat markkinoille tuolloin melko uudesta materiaalista – muovista – valmistetun version nimeltä *Pipco Flying-Saucer* vuonna 1948. Kumppanuus Franscionin kanssa päättyi ja Morrison jatkoi tuotteen kehittelyä yksin. Vuonna 1955 hän esitteli uuden mallin nimellä *Pluto Platter*. Morrison myi keksintönsä oikeudet *Wham-O* -nimiselle yritykselle, joka aloitti liitokiekkojen massatuotannon tammikuussa 1957. Vuotta myöhemmin tuotteen nimeksi vaihdettiin "myyvempi" *Frisbee*. Ensimmäinen ammattilaismalli liitokiekosta esiteltiin vuonna 1964.

## Liitokiekkoon perustuvia pelejä
* Ultimate, joukkuepeli, jossa joukkuekoko on 7v7 (nurmi) tai 5v5 (ranta & sisäkenttä)
* Freestyle-liitokiekko (tai freestyle frisbee, jos käytetään vain *Wham-O* -yhtiön valmistamia kiekkoja)
* Liitokiekkogolf, eli frisbeegolf
* Guts
* Tuplakiekko (), kahden kaksijäsenisen joukkueen kenttäpeli
* Kenttälajit:
** Aikakoppaus ()
** Tarkkuusheitto
** Pituusheitto
** Throw-run-catch, TRC
** Discathon
* Friskee, kahden joukkueen ja kahden maalin lentokiekkopeli

## Lähteet

## Aiheesta muualla
* https://ultimate.fi/
*
*
* https://wfdf.sport/disciplines/guts/
* https://wfdf.sport/disciplines/overall/ddc/
* https://doubledisccourt.com/
* https://wfdf.sport/world-records/maximum-time-aloft-mta/
* https://throwruncatch.com/
*
José Calderón

**José Manuel Calderón Borrallo** (s. 28. syyskuuta 1981 Villanueva de la Serena, Badajozin maakunta) on espanjalainen koripalloilija. 191-senttinen ja 95-kiloinen Calderón oli pelipaikaltaan pelintekijä.

## Ura
### Pelaajaura
Kotimaassaan pelatessaan Calderón edusti Lucentum Alicantea 1999–2001, Baloncesto Fuenlabradaa 2001–2002 ja TAU Vitoriaa 2002–2005.

Calderón aloitti NBA-uransa syksyllä 2005 Toronto Raptorsissa. Kaudella 2006–2007 hän oli peliaikaan suhteutettuna runkosarjassa kuudenneksi ja pudotuspeleissä viidenneksi tehokkain syöttäjä. Kaudella 2008–2009 hän rikkoi NBA:n ennätyksen vapaaheittojen tarkkuudessa prosentilla 98,1.

Calderón edusti Raptorsia kauden 2012–2013 puoliväliin asti, sillä tammikuussa 2013 hänet kaupattiin kolmen seuran pelaajakaupassa Detroit Pistonsille. Hän edusti seuraa loppukauden ajan ja nousi sarjan tarkimmaksi kolmen pisteen heittäjäksi (46,1 %). Kesällä 2013 Dallas Mavericks teki pelaajasopimuksen Calderónin kanssa ja hän pelasi kauden 2013–2014 kokonaisuudessaan Mavericksissa.

Kesällä 2014 Mavericks kauppasi Calderónin, kolme muuta pelaajaa sekä kaksi varausvuoroa New York Knicksille, jolloin Mavericks sai vaihdossa Tyson Chandlerin ja Raymond Feltonin.

Kesäkuussa 2015 Calderón siirtyi Chicago Bullsiin. mutta jo ennen kauden alkua hänet myytiin eteenpäin Los Angeles Lakersiin. Maaliskuussa 2017 Calderón siirtyi Atlanta Hawksiin ja saman vuoden heinäkuussa Cleveland Cavaliersiin. Kaudella 2018–2019 hän pelasi jälleen Detroit Pistonsissa.

Calderón ilmoitti marraskuussa 2019 päättäneensä peliuransa. Hän pelasi NBA:ssa 895 runkosarjaottelua ja 40 pudotuspeliä. Runkosarjassa hän teki ottelua kohden 8,9 pistettä ja parhaalla kaudellaan 2008–2009 Toronto Raptorsin joukkueessa 12,8 pistettä. Helmikuussa 2012 hän teki 30 pistettä Raptorsin ottelussa Los Angeles Lakersia vastaan. Hän antoi 5,8 koriinjohtanutta syöttöä ottelua kohden, ja parhaina kausina lukema oli 8,9. Hän otti 2,4 levypalloa ottelua kohden parhaan kausilukeman oltua 3,2. Pudotuspeleissä Calderónin urakeskiarvot olivat 6,5 pistettä, 3,1 syöttöä ja 1,4 levypalloa, ja vastaavat parhaat kausikeskiarvot 13,0 pistettä, 7,0 syöttöä ja 3,6 levypalloa.

### Maajoukkueura
Vuonna 2002 Calderón oli Espanjan MM-kisajoukkueessa, joka sijoittui viidenneksi, ja vuonna 2006 MM-kultamitalijoukkueessa. Ateenan 2004 olympialaisissa Calderón oli Espanjan kapteeni. Pekingin 2008 olympialaisissa hän saavutti hopeaa. Vuosina 2003 ja 2007 hän sai EM-hopeaa. Vuoden 2011 EM-kisoissa Calderón voitti ensimmäisen EM-kultansa.

Rio de Janeirossa 2016 Calderón voitti olympiapronssia.

## Lähteet

## Aiheesta muualla

* Virallinen kotisivu  
* NBA:n pelaajaprofiili 
* Euroliigan pelaajaprofiili 
* Profiili FIBA Archive
Tapa

**Tapa** voi tarkoittaa seuraavia asioita:

* tapa eli tottumus
* tavat eli käytöstavat
* tapa, oikeustieteessä:
** hyvä tapa, vakiintunut, vallitseviin arvostuksiin perustuva käytäntö
** maan tapa, toissijainen oikeuslähde
* Tapa, epäitsenäinen kaupunki ja samannimisen kunnan keskus Virossa
* Tapan kunta, kunta Virossa
* Tapan sotilastukikohta, Viron Tapassa sijaitseva sotilastukikohta
* Tapa, sukunimenä:
** Marcel Utembi Tapa (s. 1959), kinhasankongolainen katolinen arkkipiispa
* Tampereen Palloilijat (TaPa), tamperelainen urheiluseura
Frauenkirche (München)

**Frauenkirche** (täydelliseltä nimeltään **Dom zu unserer lieben Frau**) on saksalaisen Baijerin osavaltion pääkaupungin Münchenin suurin kirkko. Se sijaitsee kaupungin keskustassa Frauenplatz-aukiolla ja toimii roomalais-katolisen Münchenin ja Freisingin arkkihiippakunnan katedraalina. Kirkko on myös tunnettu maamerkki ja sitä pidetään Baijerin pääkaupungin symbolina.

Kirkon tornit näkyvät moniin paikkoihin paikallisten rakennusten korkeusrajoitusten vuoksi. Kaupungin hallinto on kieltänyt yli 99 metriä korkeiden rakennusten rakentamisen keskustaan kansanäänestyksen seurauksena. Marraskuusta 2004 lähtien tätä kieltoa on laajennettu edelleen ulommas keskustasta, ja sen seurauksena korkeampia rakennuksia ei kaupunkiin voida rakentaa. Etelätorni on avoinna vieraille jotka haluavat kiivetä portaita, ja tarjoaa ainutlaatuisen näkymän Müncheniin ja läheisille Alpeille.

## Historia
Frauenkirchen rakennutti Baijerin herttua Sigismund hautapaikaksi Baijerin hallitsijasuvulle, joista vuonna 1347 kuolleen Ludvig Baijerilaisen jäännökset oli tarkoitus siirtää sinne. Uusi kirkko korvasi vanhemman, 1100-luvulla rakennetun kirkon. Rakennustyöt käynnistettiin vuonna 1468 ja se vihittiin vuonna 1494. Kirkon kuuluisat kupolit tornien huipulla valmistuivat kuitenkin vasta vuonna 1525. Kupoleihin haettiin mallia Jerusalemin myöhäisbysanttilaista arkkitehtuuria edustavasta Kalliomoskeijasta.

Kirkko vihittiin roomalais-katolisen Münchenin ja Freisingin arkkihiippakunnan katedraaliksi vuonna 1821. Vuosina 1977-1982 arkkipiispana toimi Joseph Ratzinger, josta tuli myöhemmin paavi Benedictus XVI.

Frauenkirche vaurioitui pahasti toisessa maailmansodassa, muun muassa katedraalin katto sortui ja toinen torneista vahingoittui pahasti. Sodan jälkeen aloitettiin suuret jälleenrakennustyöt jotka toteutettiin useissa eri vaiheissa. Viimeisin vaihe valmistui vuonna 1994.

## Arkkitehtuuri
Frauenkirche rakennettiin punatiilestä myöhäisgoottilaiseen tyyliin vain kahdessakymmenessä vuodessa. Kirkko on koristeltu hyvin maltillisesti. Rakennus on 109 metrin pituinen ja 40 metriä leveä. Pohjoistorni yltää 98,57 metrin korkeuteen ja etelätorni 98,45 metrin korkeuteen. Katedraalin interiööri koostuu kolmesta laivasta, joiden korkeus on 31 metriä. Katedraaliin mahtuu noin 20&nbsp;000 ihmistä.

## Lähteet

## Aiheesta muualla

* Viralliset sivut
* Münchenin ja Freisingin hiippakunnan sivut
M/S Link Star

**M/S Link Star** () on ahvenanmaalaiseen Godby Shipping -ryhmään kuuluvan Trailer-Link Oy:n omistukseen rekisteröity ro-ro-rahtialus. Se on rakennettu vuonna 1989 J.J. Sietaksen telakalla Hampurissa, Saksassa. Kuollutta painoa aluksella on 4&nbsp;453 tonnia ja jääluokitus on 1A eli alus pystyy useimmissa jääolosuhteissa kulkemaan yksin. Kontteja (TEU) laivaan mahtuu kerrallaan 180. *Link Star* on rekisteröity Suomen lipun alle ja sen kotisatama on Finström. Nykyisin Link Starilla liikennöi SCA Transforest, joka kuljettaa sillä metsäteollisuuden tuotteita Pohjois-Ruotsista Dubliniin, Irlantiin.

## Käyttöhistoria

Vuonna 1989 alus luovutettiin Trailer Linkin omistukseen, joka rekisteröi aluksen Suomen lipun alle. Kotisatamaksi tuli Ahvenanmaalla sijaitseva Finström. Aluksen isännöinti luovutettiin ahvenanmaalaiselle Godby Shippingille. Tämän jälkeen Link Star aloitti suomalaisen Transfennican liikenteessä. Myöhemmin alus oli vuokrattuna UPM-Kymmene Seaways Oy:lle.

Nykyisin laiva on SCA Transforestin liikenteessä.

## Lähteet

## Aiheesta muualla

*Fakta om Fartyg – M/S Link Star 
*Godby Shipping
Neues Rathaus

**Neues Rathaus** on huomattava rakennus saksalaisen Baijerin osavaltion pääkaupungin Münchenin keskustassa, Marienplatz-aukiolla. Rakennus on Münchenin ylipormestarin, kaupunginvaltuuston ja kaupunginhallituksen istuin ja kaupungin itsehallinnon symboli. Se rakennettiin vuosien 1867 ja 1909 välillä saksalais-itävaltalaisen arkkitehdin Georg von Hauberrisserin suunnitelmien mukaisesti uusgoottilaiseen tyyliin. Neues Rathausin lähes 100-metrinen pääjulkisivu on Marienplatzille päin. Rakennuksen torni yltää 85 metrin korkeuteen ja se on siten yksi Münchenin huomattavimmista maamerkeistä Frauenkirchen tornien ohella. 

Ennen rakentamista Neues Rathausista järjestettiin arkkitehtuurikilpailu, jossa kilpailivat uusgoottilainen ja renessanssityyli. Kaupungin konservatiivit kannattivat ensimmäistä, liberaalit jälkimmäistä, ja lopulta konservatiivien näkemys voitti äänestyksessä yhdellä äänellä. Uusgoottilainen suunnitelma muistuttaa läheisesti Brysselin kaupungintaloa, joka oli rakennettu 400 vuotta aiemmin.

## Aiheesta muualla

* Münchenin kaupungin viralliset sivut: Julkiset rakennukset - Neues Rathaus 

## Lähteet
Under Jolly Roger

**Under Jolly Roger** on saksalaisen Running Wild -yhtyeen kolmas studioalbumi vuodelta 1987. Levyn nimikappale on yksi yhtyeen tunnetuimmista julkaisuista. Vasta tällä levyllä Running Wild otti kappaleisiin mukaan merirosvoteeman, joka on säilynyt uusimpiin julkaisuihin asti.

## Kappaleet
# "Under Jolly Roger" – 4:42 
# "Beggars' Night" – 5:05 
# "Diamonds of the Black Chest" – 3:07 
# "War in the Gutter" – 3:19 
# "Raise your Fist" – 5:30 
# "Land of Ice" – 4:56 
# "Raw Ride" – 4:39 
# "Merciless Game" - 3:45

## Kokoonpano
*Rock'n'Rolf - laulu, kitara
*Majk Moti - kitara
*Stephan Boriss - basso
*Hasche - rummut

## Aiheesta muualla
* 
*
Branded and Exiled

**Branded and Exiled** on saksalaisen Running Wildin toinen albumi. Albumi jatkaa samaa teemaa, mitä debyytissä kuultiin. Majk Moti esiintyy ensi kertaa tällä levyllä.

## Kappaleet
#"Branded And Exiled" *(Rolf Kasparek)*  – 3:54
#"Gods Of Iron" *(Rolf Kasparek)*  – 4:00
#"Realm Of Shades" *(Rolf Kasparek/Stephan Boriss - Rolf Kasparek)*  – 4:29
#"Mordor" *(Rolf Kasparek)*  – 4:50
#"Fight The Oppression" *(Rolf Kasparek)*  – 4:46
#"Evil Spirit" *(Stephan Boriss)*  – 3:20
#"Marching To Die" *(Rolf Kasparek)*  – 4:36
#"Chains And Leather" *(Rolf Kasparek)*  – 5:46

## Kokoonpano
*Rock'n'Rolf - laulu, kitara
*Majk Moti - kitara
*Stephan Boriss - basso
*Hasche - rummut

## Aiheesta muualla
* 
*
Noliko Maaseik

**Noliko Maaseik** on belgialainen lentopallojoukkue, joka pelaa Belgian liigassa. Joukkue on voittanut useita Belgian liigan mestaruuksia ja Cup-mestaruuksia.

## Suomalaiset

Maaseikissa pelasi kaudella 2008 suomalaispelaajista Antti Siltala, joka siirtyi Maaseikiin Pielaveden Samposta 2007 kauden päätteeksi. Muita suomalaisia jotka ovat pelanneet Maaseikissä, ovat maajoukkuepassari Mikko Esko, Mika Pyrhönen sekä Jussi Heino.

## Muuta

Mikko Esko teki läpimurtonsa Maaseikissa 2004 kaudella.  Maaseikissa on tällä hetkellä pelaamassa muun muassa belgialainen hakkuri Gert Van Walle, hollantilainen 214cm yleispelaaja Kay van Dijk ja Portugalin maajoukkuepassari Nuno Pinneiro. 

Noliko Maaseik pelaa 2007–2008 kaudella Belgian liigan lisäksi Lentopallon Mestareiden liigaa sekä Belgian Cupia.

## Saavutukset

**Belgian mestaruus:**
 
1991, 1995, 1996, 1997, 1998, 1999, 2001, 2002, 2003, 2004 

**Belgian Cup:**

1986, 1991, 1997, 1998, 1999, 2001, 2002, 2003, 2007

**Belgian Supercup:** 

1996, 1997, 1998, 1999, 2000, 2002, 2003
Al Green

**Albert ”Al” Greene** (s. 13. huhtikuuta 1946 Forrest City, Arkansas) on yhdysvaltalainen laulaja. Huomattava osa hänen musiikistaan on soulia ja R&B:tä, mutta hän levytti 1970–80-lukujen taitteesta alkaen vuosien ajan pelkkää gospelia. 

Green syntyi Forrest Cityssä, Arkansasissa mutta muutti perheineen Grand Rapidsiin, Michiganiin. Hän sai levytyssopimuksen Hi Recordsilta, jonka tunnetuimpia esittäjiä hän on. Hän julkaisi Hi-levymerkillä kaikkineen 12 studioalbumia vuosina 1969–78. Näistä neljä ylsi Yhdysvalloissa myynniltään kultalevyyn ja yksi platinalevyyn. Albumi *Let’s Stay Together* (1972) valittiin vuonna 2005 julkaistuun hakuteokseen *[[1001 albumia jotka jokaisen on kuultava edes kerran eläessään]]*.

Green kelpuutettiin vuonna 1995 Rock and Roll Hall of Fameen sekä vuonna 2004 Gospel Music Hall of Fameen ja Songwriters Hall of Fameen. Hän julkaisi vuonna 2000 omaelämäkertateoksen *Take Me to the River* ja sai vuonna 2002 Grammyn elämäntyöstään. 

Green tuli uskoon sen jälkeen, kun hänen pitkäaikainen tyttöystävänsä Mary Woodson teki itsemurhan vuonna 1974 ja Green itse sai tilanteessa kolmannen asteen palovamman. 

## Albumit
* *Back Up Train* (1967)
* *Green Is Blues* (1969)
* *Al Green Gets Next to You* (1971)
* *Let's Stay Together* (1972)
* *I'm Still In Love With You* (1972)
* *Call Me* (1973)
* *Livin' For You* (1973)
* *Al Green Explores Your Mind* (1974)
* *Al Green Is Love* (1975)
* *Al Green's Greatest Hits* (1975)
* *Full of Fire* (1976)
* *Have a Good Time* (1976)
* *The Belle Album* (1977)
* *Al Green's Greatest Hits, Vol. 2* (1977)
* *Truth N' Time* (1979)
* *The Lord Will Make a Way* (1980)
* *Higher Plane* (1981)
* *Tokyo Live* (1981)
* *Precious Lord* (1982)
* *I'll Rise Again* (1983)
* *The Christmas Album* (1983)
* *Trust in God* (1984)
* *He Is the Light* (1985)
* *White Christmas* (1986)
* *Soul Survivor* (1987)
* *Hi Life – The Best of Al Green* (1988)
* *I Get Joy* (1989)
* *Love Is Reality* (1992)
* *Gospel Soul* (1993)
* *Your Heart's In Good Hands* (1995)
* *Don't Look Back* (1997)
* *Take Me to the River* (kokoelma, 2000)
* *Feels Like Christmas* (2001)
* *Love – The Essential Al Green* (2002)
* *I Can't Stop* (2003)
* *The Love Songs Collection* (2003)
* *Everything's OK* (2005)
* *The Definitive Greatest Hits* (2007)
* *Lay It Down* (2008)

## Lähteet

## Aiheesta muualla
* Viralliset sivut
*
Natallja Sazanovitš

**Natallja Vjatšaslavauna Sazanovitš** (, , s. 15. elokuuta 1973, Baranavitšy, Neuvostoliitto) on valkovenäläinen entinen seitsenottelija.

Sazanovitš voitti 1992 Soulin nuorten MM-kisoissa kultaa seitsenottelussa tuloksella 6036. Atlantan olympialaisissa 1996 hän voitti olympiahopeaa seitsenottelussa pistein 6563. Seuraavana vuonna hän sijoittui Ateenan MM-kisoissa viidenneksi. Budapestin EM-kisoissa 1998 hän voitti pronssia ja Sydneyn olympialaisissa 2000 olympiapronssia.

Sazanovitš voitti Lissabonin sisäratojen MM-kisoissa 2001 viisiottelun MM-kultaa tuloksella 4850. Myöhemmin samana vuonna hän voitti Edmontonin ulkoratojen MM-kisoissa seitsenottelussa MM-hopeaa ja oli samassa lajissa kolmas Hyvän tahdon kisoissa. Seuraavana vuonna hän voitti Münchenin EM-kisoissa EM-pronssia. Vuonna 2003 hän voitti Birminghamin sisäratojen MM-kisoissa viisiottelussa hopeaa ja Pariisin ulkoratojen MM-kisoissa seitsenottelussa pronssia. Ateenan olympialaisissa 2004 hän keskeytti.

## Ennätykset
* 200 metrin juoksu: 23,62 (1997)
* 800 metrin juoksu: 2.16,41 (2000)
* 100 metrin aitajuoksu: 13,28 (2001)
* Korkeushyppy: 184 (1995)
* Pituushyppy: 686 (1996)
* Kuulantyöntö: 16,81 (2003)
* Keihäänheitto: 47,13 (2002)
* Seitsenottelu: 6563 (1996)

## Lähteet
Troy Douglas

**Troy Douglas** (s. 30. marraskuuta 1962) on alankomaalainen pikajuoksija.

Bermudaa edustanut Douglas karsiutui Budapestin sisäratojen MM-kisoissa 1989 200 metrin juoksun alkuerissä ajalla 21,94 ja 400 metrin juoksun alkuerissä ajalla 48,46. Kaksi vuotta myöhemmin Sevillan sisäratojen MM-kisoissa hän karsiutui 200 metrin välierissä ajalla 21,78. 1992 hän sijoittui yleisurheilun maailmancupissa 400 metrillä kahdeksanneksi ajalla 47,43. Seuraavana vuonna hän karsiutui Toronton sisäratojen MM-kisoissa 400 metrin alkuerissä ja Göteborgin ulkoratojen MM-kisoissa 400 metrin välierissä toisissa alkuerissä ajalla 45,57.

Douglas voitti Barcelonan sisäratojen MM-kisoissa 1995 MM-hopeaa 200 metrillä ajalla 20,94. Kaksi vuotta myöhemmin hän juoksi Pariisin sisäratojen MM-kisoissa 200 metrillä neljänneksi ja myöhemmin samana vuonna hän karsiutui Ateenan ulkoratojen MM-kisoissa 200 metrin välierissä ajalla 20,43. Douglas sai Alankomaiden edustusoikeuden 7. elokuuta 1998. Budapestin EM-kisoissa hän juoksi 200 metrillä alun perin neljänneksi mutta hänet hylättiin epäurheilijamaisen käytöksen takia. Kauden lopussa hän sijoittui yleisurheilun maailmancupissa 200 metrillä kolmanneksi ajalla 20,40. Juuri ennen Sevillan MM-kisoja 1999 hän kärähti dopingista ja sai kahden vuoden kilpailukiellon.

Douglas palasi radoille kilpailukiellon päättymisen jälkeen vuonna 2001. Edmontonin MM-kisoissa hän karsiutui 100 metrin juoksun välierissä ajalla 10,47 ja 200 metrin toisissa alkuerissä. Vuonna 2002 hän karsiutui Wienin sisäratojen EM-kisoissa 60 metrin alkuerissä. Münchenin ulkoratojen EM-kisoissa hän karsiutui 100 metrin välierissä ajalla 10,36 ja sijoittui 200 metrillä seitsemänneksi. Pariisin MM-kisoissa 2003 Douglas karsiutui 200 metrillä toisissa alkuerissä, mutta oli mukana Alankomaiden joukkueessa, joka voitti 4 x 100 metrin viestijuoksussa MM-pronssia.

Douglas on 173 senttimetriä pitkä ja painoi aktiiviaikoinaan 71 kilogrammaa.

## Ennätykset

### Ulkoradat
* 100 metrin juoksu: 10,19 (2001)
* 200 metrin juoksu: 20,19 (2001)
* 300 metrin juoksu: 33,16 (2001)
* 400 metrin juoksu: 45,26 (1996)

### Sisäradat
* 60 metrin juoksu: 6,70 (1999)
* 200 metrin juoksu: 20,77 (1997)
* 400 metrin juoksu: 47,15 (1994)

## Lähteet
Incubus (yhtye)

**Incubus** on viisihenkinen yhdysvaltalainen alternative rock -yhtye, joka perustettiin Calabasasissa, Kaliforniassa.  Yhtyeen tunnetuimmat singlet ovat "Drive", "Wish You Were Here", "Anna Molly", "Dig" ja "Pardon Me". Yhtye on saavuttanut myynnissä moninkertaista platinaa albumeilla *[[Make Yourself]]*, *[[Morning View]]*, ja *[[A Crow Left of the Murder...]]*

## Jäsenet
### Nykyiset
* Brandon Boyd – laulu, lyömäsoittimet (1991–). Kitara (kappaleissa kuten "Pantomime")
* Mike Einziger – kitara, taustalaulu, piano (1991–)
* Jose Pasillas – rummut (1991–)
* Chris Kilmore – DJ, piano, sämpläys, urut, fonografi (1998–)
* Ben Kenney – bassokitara, taustalaulu (2003–)

### Entiset
* Alex Katunich – bassokitara (1991–2003)
* Gavin Koppell – DJ (1996–1998)

## Diskografia

### Studioalbumit

### EP:t
**[[Enjoy Incubus]]* (7. tammikuuta 1997)
**[[When Incubus Attacks Volume 1]]* (22. elokuuta 2000) - U.S. #41
**[[Friends and Lovers]] (2012)

=== Livealbumit ===
**Live at Lollapalooza 2003* (2003)
**Live in Japan 2004* (2004)
**Live in Sweden 2004* (2004)
**Live in Malaysia 2004* (2004)

=== DVD:t ===
**When Incubus Attacks Volume 2* (11. joulukuuta 2001) - Kultaa
**Morning View Sessions* (28. toukokuuta 2002) - Platinaa
**Alive at Red Rocks* (23. marraskuuta 2004) - Platinaa
**Look Alive'' (2007)

### Singlet

## Lähteet

## Aiheesta muualla
* Incubus World Headquarters – Virallinen sivusto 
* 
* Make Yourself Foundation – Incubusin hyväntekeväisyyssivusto
Patrick van Balkom

**Patrick van Balkom** (s. 14. syyskuuta 1974) on alankomaalainen entinen 200 metrin juoksija.

Van Balkom karsiutui Pariisin sisäratojen MM-kisoissa 1997 200 metrin välierissä ajalla 21,08. Kaksi vuotta myöhemmin hän karsiutui Maebashin sisäratojen MM-kisoissa 200 metrin välierissä ja Sevillan ulkoratojen MM-kisoissa 200 metrin toisissa alkuerissä ajalla 20,59. Lissabonin sisäratojen MM-kisoissa 2001 hän voitti MM-pronssia. Myöhemmin samana vuonna hän karsiutui Edmontonin ulkoratojen MM-kisoissa 200 metrin alkuerissä. Vuonna 2003 hän voitti Alankomaiden sisäratojen mestaruuden 200 metrillä, mutta karsiutui Birminghamin sisäratojen MM-kisoissa saman matkan välierissä. Pariisin MM-kisoissa 2003 hän oli mukana Alankomaiden joukkueessa, joka voitti 4 x 100 metrin viestijuoksussa MM-pronssia.

## Ennätykset
* 100 metrin juoksu: 10,23 (1998)
* 150 metrin juoksu: 15,46 (1999)
* 200 metrin juoksu: 20,36 (1999)
* 300 metrin juoksu: 33,17 (1999)
* 400 metrin juoksu: 46,80 (2003)

## Lähteet
Elis (yhtye)

**Elis** on vuonna 2000 perustettu liechtensteinilainen metalliyhtye.  Se tunnettiin alun perin nimellä Erben der Schöpfung, jolla se julkaisi yhden albumin. Yhtyeen entinen laulaja Sabine Dünser menehtyi muutama kuukausi ennen *Griefshire*-albumin (2006) ilmestymistä. __notoc__

## Jäsenet
* Sandra Schleret – laulu
* Pete Streit – kitara
* Chris Gruber – kitara
* Tom Saxer – basso ja murinalaulu
* Max Naescher – rummut ja lyömäsoittimet

### Entiset jäsenet
* Sabine Dünser – laulu
* Franky Koller – rummut
* René Marxer – rummut
* Jürgen Broger – kitara

## Diskografia
* 
* 
* 
* 
* 

## Aiheesta muualla
* Elisin virallinen sivusto
Jordanianimubarbi

**Jordanianimubarbi** (*Garra ghorensis*) on erittäin uhanalainen kalalaji. Sitä uhkaa elinympäristön tuhoutuminen.
Jordanianimubarbia tavataan Jordaniasta, missä se on uhanalainen. Aiemmin sitä tavattiin myös Israelista, mistä se on hävinnyt kokonaan. Lajia uhkaa vesistörakentaminen sekä alueelle istutetut vieraat kilpailijalajit, kuten kultatilapia (*Oreochromis aureus*) ja moskiittokala (*Gambusia affinis*).

Jordanianimubarbi kasvaa noin seitsemän senttimetrin pituiseksi. Se on päältä ruskeansävyinen, vatsapuolelta valkea. Se elää pienissä, nopeasti virtaavissa vesistöissä lähellä sorapohjaa ja syö lähinnä levää.

## Lähteet
Dennis Darling

**Dennis Darling** (s. 6. toukokuuta 1975) on bahamalainen 400 metrin juoksija.

Darling karsiutui Ateenan MM-kisoissa 1997 400 metrin alkuerissä ajalla 47,96. Hän oli Pariisin MM-kisoissa 2003 mukana Bahaman joukkueessa, joka voitti 4 x 400 metrin viestijuoksussa MM-pronssia. Darling on edustanut Bahamaa pitkässä viestissä kolmissa olympialaisissa (1996, 2000 ja 2004) sekä yhteensä kolmissa MM-kisoissa (1995, 1999 ja 2003). Hän on naimisissa bahamalaisen pikajuoksija Tonique Williams-Darlingin kanssa.

## Ennätykset
### Ulkoradat
* 300 metrin juoksu: 32,58 (2003)
* 400 metrin juoksu: 45,83 (2003)

### Sisäradat
* 200 metrin juoksu: 21,15 (2006)
* 400 metrin juoksu: 46,83 (1999)

## Lähteet
BBC Radio 3

**BBC Radio 3** on BBC:n omistama radiokanava, jolla esitetään pääasiassa klassista musiikkia. Kanavan motto on "As long as it takes".

## Historia

Kanava aloitti 29. syyskuuta 1946 nimellä **The BBC Third Programme**, ja nimi muutettiin nykyiseen muotoonsa 30. syyskuuta 1967, jolloin myös muille kolmelle BBCn pääradiokanavalle annettiin nimet Radio 1, Radio 2, Radio 4.

## Ohjelmisto
BBC Radio 3:n ohjelmisto sisältää klassista musiikkia, oopperaa, jazzia ja draamoja, joissa esitetään erityisesti William Shakespearen näytelmiä. Vuonna 2007 kanava vähensi suoria konserttilähetyksiä. Nykyisin konsertit ovat yleensä nauhoitettuja, ja näitä konsertteja tallennetaan yleensä julkisista musiikkitapahtumista.

Radio 3:n pitkäikäisimpiin ohjelmiin kuuluu *[[Composer of the Week]]*, jota esitetään nykyisin klo 12.00 ja uusintana samana iltana klo 20.45. Ohjelma kestää tunnin viitenä päivänä viikossa, jona aikana esitetään vain tietyn säveltäjän musiikkia.

Toinen pitkään jatkunut ohjelma on vuonna 1997 aloittanut *[[Private Passions]]* – viikoittainen haastatteluohjelma, jota juontaa Michael Berkeley.

Radio 3:a voi kuunnella nykyisin ympäri maailmaa internetin välityksellä, Britanniassa DAB-radioiden kautta sekä antenniverkon digilähetysten kautta.

## Aiheesta muualla
* BBC Radio 3:n kotisivut. 
* BBC Radio 3:n fanisivut.
Harold Laski

**Harold Joseph Laski** (30. kesäkuuta 1893 Manchester – 24. maaliskuuta 1950 Lontoo) oli englantilainen politiikan tutkija, taloustieteilijä, tietokirjailija ja luennoitsija, joka  1945–1946 toimi työväenpuolueen puheenjohtajana.

## Teoksia
**Studies in the Problem of Sovereignty*, 1917
**Authority in the Modern State*, 1919,  
**Political Thought in England from [[John Locke|Locke]] to Bentham*, 1920
**Karl Marx*, 1921
**Communism*, 1927
**Liberty in the Modern State*, 1930
**Democracy in Crisis*, 1933
**The American Presidency*, 1940
**Reflections On the Revolution of our Time *, 1943
**Faith, Reason, and Civilisation*, 1944
**The American Democracy*, 1948, 
**The Rise of European Liberalism*

## Lähteet